CELEX: 32021D1361
Language: bg
Date: 2021-06-30 00:00:00
Title: Решение (ЕС) 2021/1361 на Комисията от 30 юни 2021 година за предоставяне на разрешение на Гърция да приложи удължаване на срок, посочен в член 10 от Регламент (ЕС) 2021/267 на Европейския парламент и на Съвета (нотифицирано под номер C(2021) 4650) (само текстът на английски език е автентичен)

16.8.2021   
               
               
                  BG
               
               
                  Официален вестник на Европейския съюз
               
               
                  L 293/17
               
            
         РЕШЕНИЕ (ЕС) 2021/1361 НА КОМИСИЯТА
         от 30 юни 2021 година
         за предоставяне на разрешение на Гърция да приложи удължаване на срок, посочен в член 10 от Регламент (ЕС) 2021/267 на Европейския парламент и на Съвета
         
            
               (нотифицирано под номер C(2021) 4650)
            
         
         (само текстът на английски език е автентичен)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2021/267 на Европейския парламент и на Съвета от 16 февруари 2021 г. за определяне на специални и временни мерки с оглед на продължаващата криза във връзка с COVID-19 относно подновяването или удължаването на срока на валидност на някои удостоверения, свидетелства и разрешителни, отлагането на някои периодични проверки и продължаващо обучение в някои области на транспортното законодателство и удължаването на някои срокове, посочени в Регламент (ЕС) 2020/698 (1), и по-специално член 10, параграф 4 от него,
         като има предвид, че:
         
                     (1)
                  
                  
                     С член 10, параграф 1 от Регламент (ЕС) 2021/267 се удължава срокът за подновяване на сертификатите за безопасност, посочени в член 10, параграф 5 от Директива 2004/49/ЕО (2), чиято валидност в противен случай щеше да е изтекла или ще изтече между 1 септември 2020 г. и 30 юни 2021 г.
                  
               
                     (2)
                  
                  
                     С писмо от 26 май 2021 г. Гърция представи мотивирано искане за разрешение да приложи удължаване с един месец на срока между 1 септември 2020 г. и 30 юни 2021 г., посочен в член 10, параграф 1 от Регламент (ЕС) 2021/267. На 8 и 17 юни 2021 г. Гърция предостави допълнителна информация в подкрепа на искането си.
                  
               
                     (3)
                  
                  
                     Съгласно предоставената от Гърция информация подновяването на сертификатите за безопасност, посочени в член 10, параграф 5 от Директива 2004/49/ЕО, вероятно ще продължи да бъде неизпълнимо и след 30 юни 2021 г. поради мерките, предприети от държавата за предотвратяване или за ограничаване на разпространението на COVID-19.
                  
               
                     (4)
                  
                  
                     Като част от тези мерки, считано от 7 ноември 2020 г., Гърция наложи задължителна работа от вкъщи за персонала до минимум 50 %, мерки за защита на уязвимите групи и задължение за изолиране на лицата, които са се разболели или са били в контакт с потвърдени случаи на COVID-19.
                  
               
                     (5)
                  
                  
                     Според Гърция посочените мерки са причинили редица трудности и закъснения, по-специално за гръцкия компетентен сертифициращ орган по безопасността, чиито задачи се изпълняват от регулаторния орган за железниците (RAS). Този административен орган, който според Гърция вече не е разполага с достатъчно персонал вследствие на мерките за набиране на персонал, е значително обременен от националните мерки за задължителна работа от вкъщи, което е довело до ограничаване на достъпа на персонала му до съответните административни досиета и до удължаване на времето за административни проверки по съответните случаи.
                  
               
                     (6)
                  
                  
                     Освен това, за да се поднови единен сертификат за безопасност, е необходимо да се извършат процедури като проверки на място от сертифициращия орган по безопасността, така че да се гарантира ефективността на процедурите, предложени от железопътното предприятие, и да се направи оценка на измененията, предложени на съответните железопътни предприятия. Горепосочените мерки, предназначени да ограничат разпространението на COVID-19, затрудняват извършването на тези проверки на място.
                  
               
                     (7)
                  
                  
                     Освен това искането за подновяване на един конкретен сертификат за безопасност, който понастоящем се анализира от сертифициращия орган по безопасността, бе подадено малко преди датата на изтичане на валидността му. Според Гърция, въпреки че компетентният сертифициращ орган е положил всички усилия, за да изпълни задълженията си в рамките на приложимите срокове, не е възможно този орган да извърши необходимите процедури за подновяване на сертификата за безопасност преди датата на изтичане на валидността му, като се вземат предвид горепосочените трудности, причинени от мерките, приети за ограничаване на разпространението на COVID-19.
                  
               
                     (8)
                  
                  
                     Едномесечният срок на исканото удължаване е ограничен до необходимото, за да се даде възможност на сертифициращия орган по безопасността да извърши необходимите административни формалности за подновяване на въпросния сертификат за безопасност.
                  
               
                     (9)
                  
                  
                     Според информацията, предоставена от Гърция, последните доклади за безопасността на железопътното предприятие, което е подало заявление за подновяване на посочения сертификат за безопасност, показват, че не е регистриран инцидент в частта от железопътната инфраструктура, в която това предприятие извършва дейност, освен опит за самоубийство, извършен през 2019 г. Освен това при проверките и мониторинга, извършени след издаването на сертификата за безопасност, сертифициращият орган по безопасността не е забелязал никакви проблеми, свързани с риска, или случаи на несъответствие. Поради тези причини и като се има предвид, че Гърция е поискала удължаване само с един месец на срока между 1 септември 2020 г. и 30 юни 2021 г., посочен в член 10, параграф 1 от Регламент (ЕС) 2021/267, поисканото удължаване не следва да води до непропорционални рискове по отношение на безопасността и сигурността на транспорта.
                  
               
                     (10)
                  
                  
                     Следователно на Гърция следва да се разреши да приложи удължаване с един месец на срока между 1 септември 2020 г. и 30 юни 2021 г., посочен в член 10, параграф 1 от Регламент (ЕС) 2021/267.
                  
               
                     (11)
                  
                  
                     Гърция се съгласи настоящото решение да бъде прието и уведомлението за него да бъде на английски език,
                  
               ПРИЕ НАСТОЯЩОТО РЕШЕНИЕ:
         
            Член 1
            На Гърция се разрешава да приложи удължаване с един месец на срока между 1 септември 2020 г. и 30 юни 2021 г., посочен в член 10, параграф 1 от Регламент (ЕС) 2021/267.
         
         
            Член 2
            Адресат на настоящото решение е Република Гърция.
         
         
            Съставено в Брюксел на 30 юни 2021 година.
            
               
                  За Комисията
               
               Adina-Ioana VĂLEAN
               
                  Член на Комисията
               
            
         
         
            (1)  ОВ L 60, 22.2.2021 г., стр. 1.
         
            (2)  Директива 2004/49/ЕО на Европейския парламент и на Съвета от 29 април 2004 г. относно безопасността на железопътния транспорт в Общността и за изменение на Директива 95/18/ЕО на Съвета относно лицензирането на железопътните предприятия и Директива 2001/14/ЕО относно разпределяне на капацитета на железопътната инфраструктура и събиране на такси за ползване на железопътната инфраструктура и за сертифициране за безопасност (Директива относно безопасността на железопътния транспорт) (ОВ L 164, 30.4.2004 г., стр. 44).